Panorama Tower

Panorama Tower (aiemmin Signaali Headquarters -hanke) on tornitalo Espoon Leppävaarassa osoitteessa Hevosenkenkä 3. Se on Espoon kolmanneksi korkein tornitalo ja Suomen kolmanneksi korkein toimistotorni Fortumin pääkonttorin ja Itäkeskuksen maamerkin jälkeen. Rakennus on kolmilohkoinen toimistorakennus, jossa talot ovat  kiinni toisissaan. Toimistotalon lohkoista kaksi on seitsemänkerroksisia ja torniosa seitsemäntoistakerroksinen. 

 Rakennuksen tiedot 

Rakennuksen omistaa Varma ja sen on suunnitellut arkkitehtitoimisto Larkas & Laine Oy. Panorama Towerin kokonaisala on 23 600 m2, josta toimistotilaa on noin 16 100 m2 ja liiketilaa 1600 m2. C-talo 4000 m2, B-talo 3900 m2 ja A-talo 8200 m2. Vuokrattavien tilojen koko on 100 – 1850 m2. Rakennuksen tilavuus on noin 90 000 m3terasnyrkki.fi, Panorama tekee vaikutuksen.. Toimistotilat on suunniteltu niin että ne voidaan tehdä käyttäjän toiveiden mukaan joko koppi-, avo- tai kombikonttoreiksirakennustieto.fi, Panorama Tower nousee 73 metrin korkuiseksi.. Lisäksi kunkin toimistokerroksen 550 neliötä voi jakaa tarvittaessa kahdelle eri käyttäjälle.

B ja C-taloissa on 8 kerrosta ja ne ovat 42 metriä korkeita A-talossa on 17 kerrosta ja se on 73 metriä korkeakone.com , Panorama Tower.. Rakennuksen katutaso ja tornitalon 3 ensimmäistä kerrosta on varattu liike- ja palvelutiloiksiprojektiuutiset.fi , Panorama Tower ja Selloparkki.. Kerrokset 4-16 on toimistotiloja. Ylimmässä kerroksessa sijaitsee vuokrattava edustussauna ja IV -konehuone. 17.kerros on ainoastaan pieni porrashuoneen osa minkä päällä on helikoptereille tarkoitettu leijuntataso. Kerros on rakennettu niin, että se näyttää kokonaiselta kerrokselta. Rakennuksen alla on 1200 neliön kellari jossa on sosiaali- ja varastotiloja.

Panorama Towerin pysäköintitilat sijaitsevat viereisessä pysäköintitalossa, jossa on 480 katettua autopaikkaa.

 Rakentaminen 

Päärakennesuunnittelija Pöyry Civil laati rakennuksen perustus- ja runkorakenteista 3D –virtuaalirakennuksen johon koko rakennesuunnittelu pohjautui. Ensimmäiset luonnokset tornista piirrettiin joulukuussa 2003, mutta tämän jälkeen projekti keskeytyi vuodeksi. Keväällä 2006 hankkeelle saatiin rakennuttamispäätös.

Rakentaminen aloitettiin huhtikuussa 2006. Skanskan ja NCC:n muodostama työyhteenliittymä "Tyl Leppävaara" toteutti toimistotalo Panorama Towerin Keskinäinen Työeläkevakuutusyhtiö Varmalle. Rakennuksen kokonaishinta oli noin 54 miljoonaa euroarakennuslehti.fi, Kumppanuuden edut näkyvät Panorama Towerin työmaalla.. 

Teräksen kustannustekijöistä ja rakennuksen palonkesto-luokkavaatimuksista johtuen 3D-rakennemalliin valittiin luonnosvaiheessa runkomateriaaliksi betoni, joka myöhemmin vaihtui teräkseksi. Rakennuksen pilari-palkkirunko on teräsrakenteinen, jäykistävät runkorakenteet ovat betonia ja kevytrakenteiset julkisivut ovat suurelta osin lasia. Teräspalkki ja -pilarijärjestelmä kannattelee itsensä ja koko rakennuksen painoataloforum.fi. Julkisivut on tehty Ruukin julkisivuelementeistä, joissa on käytetty ulkopinnassa joko Liberta-pintakasettia tai tiililankkuverhousta, tai lasialumiiniseinäelementtejäterasnyrkki.fi, Panorama tekee vaikutuksen 2..

 Perustus 
pienoiskuva|Panorama Towerin työmaa huhtikuussa 2006
pienoiskuva|Panorama Tower maaliskuussa 2008. Kuvan vasemmassa reunassa Kehä I
Tornin alapuolella oleva kallioperusta on hyvin rikkonaista ja tästä syystä terästankoankkurit piti ankkuroida aina 15 metrin syvyyteen asti alun perin suunnitellun kuuden metrin sijasta. Peruskallioon on ulotettu 40 millimetrin läpimittaiset vetotangot, jotka on jännitetty 80 tonnin voimalla.

Kauppakeskus Sellosta pysäköintitaloon menevä tunneli menee rakennuksen C-osan alta, minkä vuoksi siellä ei ole kellaria. Rakennuksen alitse kulkee myös Sellon huoltotunneli. Tunneleiden rakenteisiin oli rakennusvaiheessa ennakoitu rakenteita, joiden päältä pystyttiin myöhemmin rakentamaan. Rakennuksessa on tunnelin kohdalla pitemmät pilarivälit kuin muualla ylimpään kerrokseen asti.

 Runko 

Rakennuksen runko on asennettu torninostureilla, julkisivu osin autonosturilla. Autonosturi ja tontin ahtaus ovat syynä siihen, että julkisivua tehtiin yhdellä sivulla paikoin 3-4 kerrosta kerrallaan. Työmaalla käytettiin kahta torninosturia joista toinen oli korkeimmillaan yli 90 metriä korkea ja puomin pituus 55 metriä. Nosturin suuren korkeuden vuoksi sille jouduttiin erikseen hakemaan lentoestelupa ilmailulaitokselta.

Jäykistävät seinät on tehty paikalla valaen ja ne ovat pystysuunnassa jälkijännitettyjä rakenteita. Tornitalossa kahdeksannen kerroksen jälkeen on käytetty seinäelementtejä.

Julkisivujen erikoisuus on niiden valaiseminen vaihtuvavärisillä LED:eillä.

 Hissit 

Rakennuksen porrashuoneet ja hissikuilut tehtiin paikalla valaen 9. kerrokseen asti ja jälkijännitettiin kallioon. Hissit ovat konehuoneettomia KONE MonoSpace -hissejä, joiden nopeudet ovat 2,5 m/s. Ikkunallisiin hisseihin asennettiin Suomessa harvinaisena lisänä jäähdytys. Lisäksi yksi hissi on toteutettu niin, että palomiehet voivat käyttää sitä tulipalon aikana. 

Panorama Tower valmistui huhtikuussa 2008Panorama Tower , Kotisivut..

 Lähteet 

Aiheesta muualla

 Talo-foorumin sivut, keskustelua ja kuvia aiheesta Panorama Tower
 Hankkeen kotisivut 

Luokka:Espoon liikerakennukset
Luokka:Espoon tornitalot
Luokka:Leppävaara
Luokka:Varma
Luokka:Espoon toimistorakennukset